Članovi Franjevačkog svjetovnog reda, mjesnog bratstva u Slavonskom Brodu sudjelovali su u subotu, 22. lipnja u franjevačkom samostanu na svom kapitulu.
Tijekom euharistijskog slavlja, koje je u crkvi Presvetog Trojstva predvodio duhovnik FSR-a fra Klaudio Milohanović, u prisutnosti mjesne ministre Maje Baričević, učitelja formacije Ilije Gašića te svjedoka Ružice Badanjak i Matija Crnjac svoje trajne zavjete – da će živjeti Evanđelje u svome životu po primjeru sv. Franje i pravilu FSR-a položili su: Danko Tankosić, Leopoldina Duvnjak, Emilija Dodig, Maja Mihelc i Marijana Rupčić. U prigodnoj homiliji fra Klaudio je zavjetovanicima posvjestio kako polaganjem vječnih zavjeta primaju na sebe veliku odgovornost, jer su poput utemeljitelja svoga reda – sv. Franje pozvani živjeti svoj poziv u poslušnosti i siromaštvu, kako bi Riječ Božju oživotvorili u svome životu te bili Kristovo ogledalo onima koja ga ne poznaju. Svjestan kako će im biti teško živjeti svoj poziv u svijet, potaknuo ih je da im pouzdanje i vjere u Boga, euharistija budu najvažniji u životu, te se mole svojim nebeskim zagovornicima sv. Franji, sv. Elizabeti i sv. Ljudevitu. Druženje su nastavili uz zajednički ručak u prostorijama samostana, a u slavlju su im se pridružili gosti iz područnog bratstva Osijek.